Trump, despre planurile lui Biden: "Va distruge industria petrolieră. Este cea mai importantă declarație a lui cu privire la afaceri“. Răspunsul democratului.
Cea mai controversată declarație a lui Joe Biden este cea că Statele Unite trebuie să facă o tranziție de la petrol și gaze la energie verde. Aceasta a fost adusă în discuție la dezbaterea din SUA. Joe Biden: "Vom face o tranziție de la petrol, da“.
Probabil cea mai controversată declarație a lui Joe Biden este cea că Statele Unite trebuie să facă o tranziție de la petrol și gaze la energie verde. Scopul democratului este de a ajunge la zero emisii nete până în 2035.Atât a așteptat Donald Trump, care l-a acuzat constant pe rivalul lui că vrea să distrugă una dintre cele mai mari industrii americane.Donald Trump: "Vei închide industria de petrol și gaze? Vei închide industria?“Joe Biden: "Vom face o tranziție de la petrol, da. Tranziția, da. Este o declarație mare. Aș opri, pentru că industria petrolieră poluează semnificativ. Asta e treaba. Trebuie să fie înlocuită cu energie regenerabilă, în timp.“Donald Trump: "Este cea mai importantă declarație a lui cu privire la afaceri. Este cea mai importantă declarație. Va distruge industria petrolieră. Vei ține minte asta, Texas? Vei ține minte asta, Pennsylvania? Oklahoma? Ohio?“Sub Donald Trump, Statele Unite au devenit independente energetic și cel mai mare exportator de petrol și gaze din lume. Asta mulțumită fracturării hidraulice, sau fracking. Producția de petrol din 2019 a fost dublă față de cea din 2009.Peste 10 milioane de americani lucrează în industria de petrol și gaz și în domenii conexe.